# Βίτσα Ιωαννίνων

### Από τη Βικιπαίδεια, την ελεύθερη εγκυκλοπαίδεια

Η Βίτσα είναι ορεινός οικισμός που υπάγεται διοικητικά στο οικιστικό συγκρότημα του Ζαγορίου. Πρόκειται για ένα οικιστικό σύνολο που διακρίνεται για την ενότητα των λιθόκτιστων οικιών, εκκλησιών, δρόμων και πλατειών του. Αποτελείται από δύο χωρικές ενότητες (μαχαλάδες), την Άνω Βίτσα και την Κάτω Βίτσα. Οι κύριες οικονομικές δραστηριότητες των κατοίκων στρέφονται γύρω από την κτηνοτροφία και τον τουρισμό. Σημαντικά προϊστορικά ευρήματα έχουν ανασκαφεί στο βορειοδυτικό τμήμα του οικισμού. Η Βίτσα ανήκει στο Δήμο Κεντρικού Ζαγορίου, είναι έδρα του ομώνυμου Δημοτικού Διαμερίσματος και στην απογραφή του 2001 βρέθηκε να έχει 137 κατοίκους. Ιδιαίτερο αρχιτεκτονικό ενδιαφέρον παρουσιάζουν οι ναοί Αγίου Νικολάου, Κοιμήσεως Θεοτόκου και Ταξιαρχών, το γεφύρι του Μίσσιου πάνω από τον ποταμό Βοϊδομάτη. Ανάμεσα στους τοπικούς φορείς διακρίνονται: 1. ο Πολιτιστικός Σύλλογος Βίτσας 2. η Αδελφότητα Βίτσας 3. το Σωματείο Πετροχελίδονα Ο πλούτος της τοπικής παράδοσης εκφράζεται μέσα από εκδηλώσεις για τον εορτασμό της Κοίμησης της Θεοτόκου, των Απόκρεων, κτλ.

Αυτό το άρθρο γεωγραφίας της Ελλάδας χρειάζεται επέκταση. Βοηθήστε τη Βικιπαίδεια επεκτείνοντάς το!

Ανακτήθηκε από "http://el.wikipedia.org../../../%CE%B2/%CE%AF/%CF%84/%CE%92%CE%AF%CF%84%CF%83%CE%B1_%CE%99%CF%89%CE%B1%CE%BD%CE%BD%CE%AF%CE%BD%CF%89%CE%BD_e4f9.html"

Κατηγορίες: Γεωγραφία της Ελλάδας-επέκταση | Χωριά των Ιωαννίνων

##### Views

- Άρθρο
- Συζήτηση
- Τελευταία έκδοση

##### Αναζήτηση